Protesti fi Franza kontra l-abbozz ta' liġi, b'rabta ma żwieġ bejn koppji gay
Fi Franza, għexieren ta' eluf ta' persuni pprotestaw kontra l-pjan li jiġi legaliżżat iż-żwieġ bejn koppja tal-istess sess u li dawn jingħataw il-permess li jaddottaw it-tfal. Huwa stmat li madwar 70,000 ruħ ħarġu fit-toroq ta' Parigi. Dawn jinkludu gruppi Kattoliċi u għaqdiet li jaħdmu favur id-drittijiet tal-familja tradizzjonali. Il-President Franċiż Francois Hollande wiegħed li ser ibiddel il-liġi ta' Franza sabiex il-koppji omosesswali jkunu jistgħu jiżżewġu. Dan minkejja li madwar elf sindku u l-Knisja Kattolika, qed jopponu li jagħmel dan. Numru ta' pajjiżi Ewropej, bħall-Ġermanja, l-Isvezja, u l-Ingilterra, jippermettu li ssir addozzjoni bejn koppji omosesswali.